《咏神京八景 其六 蓟门飞雨》
元代·陈孚

黑云如鸦涨川谷，雷踊电跃风折木。半天万点卷海来，森森映窗如银竹。

凤城无数笙歌楼，珠帘半捲西山秋。谁怜羁客家万里，一灯孤拥寒衾愁。

作者简介：陈孚（1259 — 1309）元代学者。字刚中，号勿庵，浙江临海县太平乡石唐里（今白水洋镇松里）人。至元年间，上《大一统赋》，后讲学于河南上蔡书院，为山长，曾任国史院编修、礼部郎中，官至天台路总管府治中。诗文不事雕琢，纪行诗多描摹风土人情，七言古体诗最出色，著有《观光集》、《交州集》等。